Diari Oficial de la Generalitat Valenciana


Sumari del DOGV 9784, del 08-02-2024 (2024/950)

Extracte de la Resolució de 31 de gener de 2024, del rector de la Universitat Politècnica de València, per la qual es convoca la I edició dels premis «La Ciència a les Falles».
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/950


Data del document
:   31-01-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 31 de gener de 2024, del rector de la Universitat Politècnica de València, per la qual es convoca la I edició dels premis «La Ciència a les Falles». [2024/950]  
BDNS (identif.): 742345.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/742345)  
  
Primer. Beneficiaris  
Podran concórrer a aquests premis les comissions de falles, tant majors com infantils, integrades en la Junta Central Fallera, que disposen de capacitat jurídica per a aquesta finalitat.  
Per a poder participar-hi els sol·licitants han d'estar al corrent de les seues obligacions tributàries i de la seguretat social.  
  
Segon. Finalitat  
El premi «La Ciència a les Falles» pretén donar reconeixement a les millors escenes o ninots que contribuïsquen a divulgar entre la societat la importància de la investigació científica per al nostre present i futur. S'hi poden representar des d'investigadors o investigadores fins a escenes de laboratoris d'R+D, avanços i projectes científics o de divulgació científica amb segell preferentment valencià, encara que no exclusivament, i qualsevol altra proposta que contribuïsca a acostar la ciència i els seus protagonistes al gran públic.  
El premi forma part del programa anual de comunicació i divulgació científica de la UPV i compta amb el suport de la Fundació Espanyola per a la Ciència i la Tecnologia (FECYT) del Ministeri de Ciència, Innovació i Universitats.  
  
Tercer. Bases reguladores  
Accessibles en https://www.upv.es/entidades/vic/carpeta/programas-e-iniciativas/  
  
Quart. Import  
Els premis es podran atorgar, en un màxim de tres per cada categoria, als ninots/escenes que millor reflectisquen «La Ciència a les Falles» i consistiran en:  
Categoria majors:  
1r premi: estendard i dotació econòmica de 500 €  
2n premi: estendard i dotació econòmica de 300 €  
3r premi: estendard i dotació econòmica de 100 €  
Categoria infantils:  
1r premi: estendard i dotació econòmica de 400 €  
2n premi: estendard i dotació econòmica de 200 €  
3r premi: estendard i dotació econòmica de 100 €  
Els premis porten com a contrapartida el lliurament del ninot premiat (o una rèplica) a la Universitat perquè es deposite en un museu creat a aquesta finalitat dins de les instal·lacions pròpies.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana, i finalitza el 8 de març de 2024.  
  
València, 31 de gener de 2024.- El rector: José Esteban Capilla Romá.